Velika nagrada Španije 2020.
Velika nagrada Španije 2020. (službeno poznata kao "Formula 1 Aramco Gran Premio De España 2020") automobilska je trka Formule 1 koja se održala 16. augusta 2020. na stazi Circuit de Barcelona-Catalunya u Montmelóu, u Španiji. Ovo je bila šesta trka u sezoni 2020. i 50. trka za Veliku nagradu Španije. Vozač Mercedesa Lewis Hamilton osvojio je četvrtu pol poziciju u sezoni, i ukupno 92. u karijeri; ostvario je svoju četvrtu pobjedu u sezoni i petu u Španiji. Drugo mjesto zauzeo je Max Verstappen iz Red Bulla, a treće mjesto osvojio je Valtteri Bottas na drugom Mercedesu.